

# REPUBLIKA HRVATSKA

# KARLOVAČKA ŽUPANIJA

 **GRAD SLUNJ**

 **URED GRADA**

**Odsjek za proračun i financije**

OBRAZLOŽENJE PRIJEDLOGA

PRORAČUNA GRADA SLUNJA ZA 2018. GODINU

 U skladu s odredbama Zakona o proračunu (N.N. 87/08, 136/12 i 15/15), Pravilnika o proračunskim klasifikacijama (N.N. 26/10 i 120/13), te Pravilnika o proračunskom računovodstvu i računskom planu (N.N. 124/14) sačinjen je prijedlog Proračuna Grada Slunja za 2018. godinu.

Zakon definira proračun kao akt jedinice lokalne i područne (regionalne) samouprave kojim se procjenjuju prihodi i primici, te utvrđuju rashodi i izdaci jedinice lokalne i područne (regionalne) samouprave za jednu godinu, te projekcije za slijedeće dvije godine, a donosi ga predstavničko tijelo.

Temeljni okvir za izradu proračunu predstavljaju Upute Ministarstva financija za izradu proračuna jedinica lokalne i područne (regionalne) samouprave za razdoblje 2018. – 2020. godine. Pri izradi prijedloga proračuna za razdoblje 2018. – 2020. godine, Grad je obvezan pridržavati se zakona i propisa koji reguliraju izvore i vrste prihoda i primitaka proračuna te financiranje javnih rashoda i izdataka na razini lokalne i područne (regionalne) samouprave. U postupku planiranja korištena je jedinstvena metodologija obilježavanja prihoda i primitaka te rashoda i izdataka po organizacijskoj, programskoj, funkcionalnoj, ekonomskoj i lokacijskoj klasifikaciji, a primijenjena je i posebna klasifikacija – izvori financiranja. Izvore financiranja čine skupine prihoda i primitaka iz kojih se podmiruju rashodi i izdaci određene vrste i utvrđene namjene.

U Proračun Grada Slunja za 2018. godinu u cijelosti su uključeni financijski planovi gradskih proračunskih korisnika (Dječji vrtić Slunj, Knjižnica i čitaonica Slunj, Pučko otvoreno učilište Slunj), odnosno njihovi vlastiti i namjenski prihodi i primici koji se uplaćuju na njihove žiro račune, te rashodi i izdaci proračunskih korisnika koje financiraju iz tih prihoda.

 Prijedlogom Proračuna Grada Slunja za 2018. godinu planiraju se prihodi i primici tekuće godine u ukupnom iznosu od 37.664.295,23 kn. Struktura prihoda je slijedeća:

* Prihodi Grada Slunja 33.415.776,88 kn
* Vlastiti prihodi Dječjeg vrtića Slunj 4.101.458,35 kn
* Vlastiti prihodi Pučkog otvorenog učilišta Slunj 107.050,00 kn
* Vlastiti prihodi Knjižnice i čitaonice Slunj 40.010,00 kn

Uz prihode i primitke tekuće godine, Grad Slunj i njegovi proračunski korisnici planirali su i prijenose viškova odnosno manjkova prihoda iz prethodnih godina u sumarnom iznosu 7.587.768,50 kn, odnosno pojedinačno kako slijedi:

- Grad Slunj – višak prihoda 7.500.000,00 kn

- Dječji vrtić Slunj – višak prihoda 97.778,50 kn

- Knjižnica i čitaonica Slunj – manjak prihoda -10.010,00 kn

 Uključivanjem viškova prihoda iz prethodnih godina u proračun za 2018. godinu, raspoloživi prihodi i primici za 2018. godinu povećavaju se na iznos 45.252.063,73 kn.

Rashodi i izdaci Grada Slunja i njegovih proračunskih korisnika planirani su na razini raspoloživih prihoda i primitaka – 45.252.063,73 kn.

 U nastavku slijedi pojašnjenje pojedinih stavki prijedloga Proračuna Grada Slunja za 2017. godinu:

PRIHODI

Izvor financiranja: Opći prihodi i primici

U okviru izvora financiranja Opći prihodi i primici najznačajnija sredstva planiramo temeljem *prihoda od poreza i prireza na dohodak (podskupina 611)* – 7.000.000,00 kn. Važno je istaknuti da od slijedeće godine kreće novi model financiranja jedinica lokalne i područne (regionalne) samouprave, gdje sve općine i gradovi imaju jedinstveni udio u raspodjeli prihoda od poreza na dohodak u iznosu 60%, udio županija je 17 %, udio za decentralizirane funkcije iznosi 6%, a uvodi se i izdvajanje za sredstva fiskalnog izravnanja u iznosu 17%. Grad Slunj je dosad, kao potpomognuto područje po stupnju razvijenosti, imao udio u prihodima od poreza na dohodak u iznosu 88%, što bi značilo da se naši prihodi od poreza na dohodak smanjuju. Ipak, radi smanjenja nejednakosti u fiskalnim kapacitetima jedinaca lokalne i područne samouprave, država od slijedeće godine uvodi dodjelu sredstava fiskalnog izravnanja. Dodjela sredstava fiskalnog izravnanja ima funkciju preusmjeravanja sredstava iz bogatijih u siromašnije jedinice, gdje se sredstva računaju posebno za svaku proračunsku godinu i posebno za svaku jedinicu lokalne samouprave. Dodjela sredstava fiskalnog izravnanja temelji se na kapacitetu ostvarenih poreznih prihoda pojedine jedinice lokalne samouprave, referentnoj vrijednosti kapaciteta ostvarenih poreznih prihoda, te na prikupljenim sredstvima iz udjela u porezu na dohodak za fiskalno izravnanje po stopi od 17%. Kapacitet poreznih prihoda Grada Slunja je svakako ispod referentne vrijednosti kapaciteta ostvarenih poreznih prihoda za gradove, te očekujemo da ćemo slijedeće godine ostvarivati sredstva fiskalnog izravnanja, koja se evidentiraju kao porezni prihodi.

Na *podskupini 613 Porezi na imovinu* planiramo prihode od poreza na kuće za odmor (cca 66.000,00 kn) i poreza na promet nekretnina (cca 550.000,00 kn), bazirajući se na ovogodišnjem izvršenju istih prihoda.

U okviru *podskupine 614* planiramo prihode od poreza na potrošnju alkoholnih i bezalkoholnih pića (cca 240.000,00 kn).

Na podskupini *641 Prihodi od financijske imovine* planirali smo sredstva od kamata na depozite po viđenju i zateznih kamata.

Značajniji prihodi u okviru *podskupine 642 Prihodi od nefinancijske imovine* planiraju se s osnova zakupa javnih gradskih površina (cca 90.000,00 kn), zakupa poslovnih prostora (cca 190.000,00 kn), najma gradskih stanova (cca 120.000,00 kn), zakupa državnog poljoprivrednog zemljišta (cca 22.000,00 kn), te naknade HT-a za pravo služnosti odnosno pravo puta na javnim površinama grada (cca 74.000,00 kn).

U okviru ***podskupine 651 Upravne i administrativne pristojbe*** planirani su prihodi od prodaje državnih biljega (cca 65.000,00 kn) i prihodi od boravišne pristojbe (cca 75.000,00 kn).

Na ***podskupini 652 Prihodi po posebnim propisima***, planirana su sredstva na ime refundacija troškova iz prethodnih godina.

**Izvor financiranja: Prihodi od prodaje nefinancijske imovine**

***U okviru podskupine 721 Prihodi od prodaje građevinskih objekata***, planiramo sredstva od otkupa stanova sa stanarskim pravom - 50.000,00 kn.

**Izvor financiranja: Opći prihodi Knjižnice i čitaonice Slunj**

Pod izvorom Opći prihodi Knjižnice i čitaonice Slunj planirani su prihodi koje ostvaruje i naplaćuje Knjižnica i čitaonica Slunj. Na podskupini 641 planirana su sredstva od kamata na depozite po viđenju (10,00 kn), a na podskupini 652 sredstva od članarina (10.000,00 kn).

**Izvor financiranja: Opći prihodi Pučkog otvorenog učilišta Slunj**

Prihodi koje ostvaruje i naplaćuje Pučko otvoreno učilište Slunj su sredstva od kamata na depozite po viđenju (50,00 kn).

**Izvor financiranja: Opći prihodi Dječjeg vrtića Slunj**

Dječji vrtić Slunj planira ostvariti 1.000,00 kn temeljem kamata na depozite po viđenju (podskupina 641), te 878.400,00 kn temeljem sufinanciranja cijene usluge smještaja djece od strane roditelja (podskupina 652). Napominjem da je Dječji vrtić Slunj otvorio područno odjeljenje u Rakovici, te se s osnova uplata roditelja čija su djeca smještena u vrtiću u Rakovici očekuje prihod od 216.000,00 kn, dok se s osnova uplata roditelja čija su djeca smještena u vrtiću u Slunju očekuje prihod od 662.400,00 kn.

**Izvor financiranja: Vlastiti prihodi Pučkog otvorenog učilišta Slunj**

Pučko otvoreno učilište Slunj planira ostvariti 56.300,00 kn temeljem prihoda od najma poslovnog prostora te prodaje ulaznica za predstave, koncerte i slično.

**Izvor financiranja: Vlastiti prihodi Dječjeg vrtića Slunj**

Dječji vrtić Slunj planira ostvariti 78.160,00 kn temeljem pružanja usluge poludnevnog boravka te programa ranog učenja engleskog jezika.

**Izvor financiranja: Spomenička renta**

Grad Slunj prihode od spomeničke rente planira u iznosu 80.000,00 kn.

**Izvor financiranja: Prihodi od komunalnog doprinosa i naknade za priključenje**

Grad Slunj u 2018. godini planira ostvariti 10.000,00 kn temeljem prihoda od vodnog doprinosa te 30.000,00 kn temeljem prihoda od komunalnog doprinosa.

**Izvor financiranja: Prihodi od komunalne naknade**

Prihode od komunalne naknade planiramo u iznosu 800.000,00 kn bazirajući se na godišnjim zaduženjima za građane i pravne osobe. Napominjemo da tu ne planiramo prihode od komunalne naknade za vojni poligon jer trenutno ne postoji pravna osnova temeljem koje bi mogli naplatiti istu.

**Izvor financiranja: Prihodi od šumskog doprinosa**

Prihode od šumskog doprinosa planiramo u iznosu 75.000,00 kn, bazirajući se na ovogodišnje izvršenje tog prihoda.

**Izvor financiranja: Prihodi od sufinanciranja za ceste**

S osnova prihoda za sufinanciranje modernizacija gradskih ulica i cesta planiramo iznos od 2.000,00 kn, i to temeljem naplate dugova iz prijašnjih godina.

**Izvor financiranja: Ostali prihodi za posebne namjene**

Grad Slunj planira ostvariti 20.000,00 kn s osnova naknade za zadržavanje nezakonito izgrađenih zgrada u prostoru.

**Izvor financiranja: Višak prihoda iz prethodnih godina**

Grad Slunj očekuje da će poslovanje u 2017. godini završiti sa viškom u iznosu cca 7.500.000,00 kn, koje uključujemo u proračun 2018. godine.

**Izvor financiranja: Viškovi/manjkovi iz prethodnih godina Dječji vrtić Slunj**

Dječji vrtić Slunj očekuje da će poslovanje u 2017. godini završiti sa viškom prihoda u iznosu 97.778,50 kn, koje prenosi i uključuje u svoj financijski plan za 2018. godinu.

**Izvor financiranja: Viškovi/manjkovi iz prethodnih godina Knjižnica i čitaonica Slunj**

Knjižnica i čitaonica Slunj očekuje da će poslovanje u 2017. Godini završiti sa manjkom prihoda u iznosu 10.010,00 kn, koje prenosi i uključuje u svoj financijski plan za 2018. Godinu.

**Izvor financiranja: Tekuće pomoći iz državnog proračuna**

Grad Slunj je dosad, kao jedinica lokalne samouprave čiji je indeks razvijenosti manji od 75% prosjeka Republike Hrvatske, bio korisnik državnih pomoći s osnova povrata poreza na dohodak po godišnjoj prijavi, pomoći u visini ostvarenog poreza na dobit na našem području, te pomoći potpomognutim područjima temeljem indeksa razvijenosti.

Za 2018. godinu, u sklopu najavljenog novog modela financiranja jedinica lokalne i područne (regionalne) samouprave, ovi oblici pomoći se ukidaju, te se predviđaju pomoći države u slučaju da jedinica lokalne samouprave u 2018. godini ostvaruje manje prihode od poreza na dohodak, uključujući i sredstva fiskalnog izravnanja, u odnosu na prihode od poreza na dohodak i tekuće državne pomoći ostvarene u 2017. godini. S tog osnova Grad ovdje planira 1.800.000,00 kn.

**Izvor financiranja: Tekuće pomoći iz županijskog proračuna**

Od tekućih pomoći iz županijskog proračuna očekujemo 15.000,00 kn za subvencije u poljoprivredi, te 100.000,00 kn za isplatu pomoći za nabavku ogrijeva u sklopu Socijalnog programa.

**Izvor financiranja: Kapitalne pomoći iz županijskog proračuna**

Od kapitalnih pomoći iz županijskog proračuna očekujemo 50.000,00 kn za ulaganja u komunalnu infrastrukturu, te 10.000,00 kn za sanaciju Starog grada.

**Izvor financiranja: Kapitalne pomoći od tijela državne vlasti**

***Kapitalne pomoći od tijela državne vlasti*** planiramo u iznosu 1.680.000,00 kn, gdje očekujemo sredstva na ime sufinanciranja sanacije Starog grada Slunja (880.000,00 kn), te modernizacije gradskih ulica i cesta (800.000,00 kn). Planirana sredstva temeljimo na prijavljenim i planiranim kandidaturama nadležnim ministarstvima.

**Izvor financiranja: Sredstva pomoći iz Europske unije**

Sredstva pomoći iz Europske unije planiramo u iznosu 12.516.376,88 kn. Sredstva očekujemo za realizaciju slijedećih projekata:

* Rekonstrukcija Mrežničke ulice 1.625.000,00 kn
* Projekt Vodene tajne Slunja 10.032.876,88 kn
* Izmjena prostorno-planske dokumentacije 318.500,00 kn
* Izrada studijsko-projektne dokumentacije Starog grada Slunja 540.000,00 kn

**Izvor financiranja: Kapitalne pomoći od izvanproračunskih korisnika**

Kapitalne pomoći od izvanproračunskih korisnika očekujemo od Fonda za zaštitu okoliša i energetsku učinkovitost i to s osnova sufinanciranja slijedećih projekata:

- 90.000,00 kn za izradu projektne dokumentacije za otvaranje nove kazete za odlaganje otpada na odlagalištu komunalnog otpada Pavlovac

- 5.670.000,00 kn za izgradnju nove kazete za sanitarno odlaganje otpada na odlagalištu otpada Pavlovac

- 40.000,00 kn za izradu projektne dokumentacije za izgradnju reciklažnog dvorišta

- 300.000,00 kn za radove na rekonstrukciji javne rasvjete na užem gradskom području

- 792.000,00 kn za nabavku kamiona auto-podizača za prijevoz komunalnog otpada u velikim spremnicima

- 160.000,00 kn za nabavke komunalne opreme za selektivno prikupljanje otpada

- 200.000,00 kn za nabavku opreme i računalne aplikacije za elektronsku evidenciju odvoza komunalnog otpada

Napominjem da smo ovdje planirali sredstva za sve projekte koje ćemo kandidirati Fondu za zaštitu okoliša i energetsku učinkovitost obzirom da je jedan od uvjeta za prijavu na natječaje Fonda i taj da su sredstva za projekte planirana u proračunu.

**Izvor financiranja: Tekuće pomoći od izvanproračunskih korisnika**

Tekuće pomoći od izvanproračunskih korisnika očekujemo od Hrvatskog zavoda za zapošljavanje i to za zapošljavanje 8 nezaposlenih osoba u javnom radu u trajanju 6 mjeseci.

**Izvor financiranja: Pomoći iz proračuna za Knjižnicu i čitaonicu Slunj**

Knjižnica i čitaonica Slunj planira 30.000,00 kn pomoći iz proračuna nadležnog ministarstva za projekt opremanja knjižnice novim knjigama.

**Izvor financiranja: Sredstva pomoći iz Europske unije za Dječji vrtić Slunj**

Dječji vrtić Slunj je kandidirao projekt dogradnje zgrade Dječjeg vrtića sa opremanjem te projekt energetske obnove zgrade Dječjeg vrtića na fondove Europske unije i sa tog osnova planira sredstva u iznosu 2.513.858,35 kn.

**Izvor financiranja: Pomoći iz proračuna za Dječji vrtić Slunj**

Dječji vrtić Slunj planira ostvariti pomoći Općine Rakovica za rad područnog odjeljenja vrtića u Rakovici (cca 605.400,00 kn), pomoći Općine Cetingrad s osnova sufinanciranja smještaja djece s područja njihove Općine u vrtiću Slunj (cca 20.000,00 kn), te pomoć Ministarstva znanosti, obrazovanja i sporta za program predškolskog obrazovanja Dječjeg vrtića Slunj (cca 4.640,00 kn).

**Izvor financiranja: Donacije**

Grad Slunj planira ostvariti slijedeće donacije:

- 5.000,00 kn za organizaciju manifestacije Dani Grada Slunja 2018. godine

- 115.000,00 kn od LAG-a Frankopan za projekt uređenja groblja Cvitović (u sklopu programa održavanja komunalne infrastrukture, aktivnosti održavanja groblja)

- 100.000,00 kn od Turističke zajednice Grada Slunja s osnova sufinanciranja izrade projektne dokumentacije akcentne rasvjete u Rastokama.

**Izvor financiranja: Donacije za Pučko otvoreno učilište Slunj**

Pučko otvoreno učilište Slunj planira ostvariti 50.700,00 kn temeljem donacija Zajednice športskih udruga Grada Slunja na ime sufinanciranja troškova plaća djelatnice koja vodi računovodstvo za Zajednicu i sportske klubove te materijalnih troškova.

**RASHODI**

**Razdijel 001. Ured gradonačelnika i Gradsko vijeće**

**Glava 01. Ured gradonačelnika**

**Program 1000 Redovna djelatnost izvršne vlasti**

**-** U sklopu ***Aktivnosti Javna uprava,*** na ***podskupini 321 Naknade troškova zaposlenima,*** planirana su sredstva za troškove službenih putovanja službenih delegacija Grada.

U okviru ***podskupine 329 Ostali nespomenuti rashodi poslovanja*** planirana su sredstva naknade gradonačelniku i zamjeniku gradonačelnika koji svoju dužnost obnašaju bez zasnivanja radnog odnosa (cca 174.000,00 kn), troškovi službenih putovanja i drugih vezanih troškova za gradonačelnika i njegovog zamjenika koji svoju dužnost obnašaju bez zasnivanja radnog odnosa (cca 16.000,00 kn), te troškovi reprezentacije (cca 70.000,00 kn).

- U okviru ***Aktivnosti Donacije, na podskupini 363 Pomoći unutar općeg proračuna*** planirana su sredstva u iznosu 9.750,00 kn na ime pomoći Karlovačkoj županiji u izradi studijske dokumentacije za razvoj širokopojasnog interneta na području Karlovačke županije. Napominjem da su u ovaj projekt uključeni Karlovačka županija te sve gradovi i općine sa područja Karlovačke županije.

Na ***podskupini 381 Tekuće donacije*** planirana su sredstva donacija vjerskim zajednicama, te sredstva na ime otpisa potraživanja odnosno oslobađanja nekoga od neke obveze.

- U okviru ***Aktivnosti Tekuća rezerva*** predviđena su sredstva za financiranje nepredviđenih rashoda koje se nije moglo predvidjeti i planirati u proračunu za 2018. godinu.

- U okviru ***Aktivnosti Obilježavanje prigodnih datuma*** planiramo sredstva za troškove obilježavanja državnih praznika, obilježavanje datuma koji su bitni za Grad Slunj, te posjeta prijateljskim gradovima i općinama.

- U sklopu ***Tekućeg projekta Naknade šteta***, planiramo inicijalna sredstva naknada šteta fizičkim i pravnim osobama.

**Glava 02. Gradsko vijeće**

**Program 1001 Redovna djelatnost Gradskog vijeća**

- U sklopu ***Aktivnosti Javna uprava,*** na ***podskupini 324 Naknade troškova osobama izvan radnog odnosa*** planiramo 2.500,00 kn za naknadu troškova članovima Savjeta mladih Grada Slunja vezanih za obnašanje njihove dužnosti. Na ***podskupini 329 Ostali nespomenuti rashodi poslovanja*** planiramo 93.000,00 kn za naknade članovima Gradskog vijeća i članovima radnih tijela koje imenuje Gradsko vijeće.

- U sklopu ***Aktivnosti Financiranje političkih aktivnosti***, planiramo prijenose sredstava za redovan rad političkih stranaka koje djeluju u Gradskom vijeću Grada Slunja.

**Glava 03. Mjesna samouprava**

***-*** U okviru ***Aktivnosti Mjesna samouprava,*** na ***podskupini 322*** Rashodi za materijal i energiju planirana su sredstva za troškove električne energije društvenih domova u Cvitoviću, Furjanu, Lađevcu, Nikšiću, Taborištu, Kremenu, Popovcu, Veljunu i Primišlju, te električnu energiju za mrtvačnice u Lađevcu i Nikšiću.

***Na podskupini 323*** planirano je 3.500,00 kn za troškove vode u društvenim domovima u Taborištu, Popovcu, Nikšiću, Furjanu i Cvitoviću.

Na ***podskupini 329*** Ostali nespomenuti rashodi poslovanja planirana su sredstva za isplatu naknada za rad predsjednicima Vijeća mjesnih odbora.

Na ***podskupini 343*** Ostali financijski rashodi planirana su sredstva za bankarske usluge svih 11 mjesnih odbora.

- ***U okviru Aktivnosti Obnova mjesnih domova i uređenje prostorija za rad***, na podskupini ***322 Rashodi za materijal i energiju*** planirano je 2.000,00 kn za nabavku materijala za uređenje i održavanja prostorija koje koristi MO Furjan, te 4.000,00 kn za nabavku materijala za uređenje mjesnog doma u Taborištu.

- ***Kapitalnim projektom Lokalni vodovodi*** planirano je 12.000,00 kn za mjesni odbor Kremen i to za nabavku nove pumpe za lokalni vodovod u Gornjoj Glini.

- ***Tekućim projektom Sanacija zgrade društvenog doma u Nikšiću*** planirana su sredstva za završetak izrade projektne dokumentacije sanacije društvenog doma u Nikšiću.

**Glava 04. Vijeće srpske nacionalne manjine**

- U okviru ***Aktivnosti*** ***Vijeće srpske nacionalne manjine*** osigurano je 400,00 kn za obilježavanje prigodnih datuma i 200,00 kn za bankarske usluge.

**Razdijel 002. Ured Grada**

**Glava 01. Tajništvo**

**Program 1004 Redovna djelatnost Tajništva**

- U okviru ***Aktivnosti Stručno administrativno i tehničko osoblje***, na ***skupinama 311 do 321*** planirana su sredstva plaća i materijalnih prava 5 zaposlenih djelatnika u Uredu Grada. Na skupinama 322 do 343 vodimo zajedničke izdatke svih gradskih službi.

Pod ***izvorom financiranja opći prihodi i primici***, na ***podskupini 329 Ostali nespomenuti rashodi poslovanja*** planirana su sredstva za premije osiguranja zgrade, automobila i zaposlenih (cca 18.000,00 kn), članarine (cca 31.000,00 kn), troškovi sudskih postupaka (cca 80.000,00 kn) te troškovi sudskih pristojbi, naknade Ministarstvu financija za prikupljanje naših poreznih prihoda, povrate krivo doznačenih sredstava i ostale troškove (cca 33.679,57 kn).

U okviru ***podskupine 343 Ostali financijski rashodi*** planirana su sredstva za troškove bankarskih usluga i usluga platnog prometa, te zatezne kamate. Sredstva su povećana zbog planiranih troškova izdavanja bankarskih garancija koje su nam potrebne kako bi ostvarili avansna sredstva iz fondova Europske unije.

Pod ***izvorom tekuće pomoći iz državnog proračuna***, u okviru ***skupine 322 Rashodi za materijal i energiju***, veća sredstva planirana su za troškove energije (gorivo za automobile, pelete za centralno, električna energija) – cca 70.000,00 kn, te za troškove uredskog materijala i ostalih materijalnih rashoda – cca 60.000,00 kn, koja se sredstva odnose na potrebni materijal za rad Tajništva, Odsjeka za proračun i financije te Gradskog vijeća. Iznos od 10.000,00 kn planiran je za nabavku sitnog inventara, auto guma, materijala i dijelova za tekuće i investicijsko održavanje.

***Podskupinu 323 Rashodi za usluge*** planiramo sa 626.500,00 kn i to kroz 2 izvora financiranja (opći prihodi – 167.309,43 kn, tekuće državne pomoći – 459.190,57 kn). Veći troškovi su intelektualne i osobne usluge(geodetsko-katastarske usluge, vještačenja, procjene, energetsko certificiranje i sl.) – cca 200.000,00 kn, računalne usluge- cca 132.000,00 kn, usluge promidžbe i informiranja (troškovi objava javnih natječaja, troškovi snimanja aktivnosti i događanja u Slunja i sl.) – cca 80.000,00 kn, usluge telefona, pošte i prijevoza – cca 87.000,00 kn, tekuće i investicijsko održavanje postrojenja i opreme – cca 40.000,00 kn, tekuće i investicijsko održavanje prijevoznih sredstava – cca 15.000,00 kn, tekuće i investicijsko održavanje zgrade gradske uprave – cca 7.000,00 kn, ostale usluge (tisak, kopiranje, usluga čišćenja zgrade, registracije službenih auta i sl.) – cca 40.000,00 kn, zakupnine i najamnine – cca 11.000,00 kn, komunalne usluge – cca 7.000,00 kn.

- U okviru ***Kapitalnog projekta Opremanje ureda Tajništva***, na ***podskupini 322 Rashodi za materijal i energiju*** planirano je 50.000,00 kn za zamjenu dotrajale uredske opreme i namještaja iz gradske vijećnice. Na podskupini ***422 Postrojenja i oprema*** planiramo 8.000,00 kn za nabavku potrebne opreme, a na ***podskupini 426 Nematerijalne proizvedena imovina*** 1.000,00 kn za nabavku novih računalnih programa.

- ***Kapitalnim projektom Dodatna ulaganja na zgradi gradske uprave,*** planirano je 200.000,00 kn za završetak radova na zgradi gradske uprave u smislu povećanja mjera energetske učinkovitosti. Napominjem da su sve potrebna sredstva za radove na zgradi gradske uprave osigurana već u proračunu za 2017. godinu, ali zbog mogućnosti da se neki od radova ne izvedu u potpunosti u 2017. godini, ovdje planiramo 200.000,00 kn i to iz sredstava viškova prihoda.

**Glava 02. Odsjek za proračun i financije**

**Program 1005 Redovna djelatnost Odsjeka za proračun i financije**

- U okviru ***Aktivnosti Stručno, administrativno i tehničko osoblje,*** na podskupinama ***311 do 323*** planirana su sredstva za plaće i materijalna prava 3 zaposlene djelatnice.

**Razdijel 003. Jedinstveni upravni odjel**

**Glava 01. Pročelnik**

**Program 1006 Redovna djelatnost Pročelnika**

- U okviru ***Aktivnosti Stručno, administrativno i tehničko osoblje***, na ***podskupinama 311 do 323*** planirani su troškovi plaća i materijalnih prava pročelnice.

U okviru ***podskupine 321 Naknade troškova zaposlenima*** planirana su i sredstva za službena putovanja i stručno usavršavanje svih Odsjeka koji djeluju u okviru Jedinstvenog upravnog odjela.

Na ***podskupini 322 Rashodi za materijal i energiju***, planirana sredstva odnose se na nabavku potrebnog uredskog materijala i ostalih materijalnih rashoda za sve Odsjeke u okviru Jedinstvenog upravnog odjela (13.500,00 kn), te nabavku potrebne službene, radne i zaštitne odjeće za komunalnog redara i zaposlene na javnim radovima (8.000,00 kn).

**Glava 02. Odsjek za gospodarstvo**

**Program 1007 Redovna djelatnost Odsjeka za gospodarstvo**

- U sklopu ***Aktivnosti Stručno, administrativno i tehničko osoblje*** planirana su sredstva za plaće i materijalna prava zaposlene djelatnice.

**Program 1008 Poticanje razvoja gospodarstva**

- U okviru ***Aktivnosti Poticanje razvoja poljoprivrede, na podskupini 352*** planirana su sredstva subvencija poljoprivrednicima u ukupnom iznosu 70.000,00 kn. Grad iz svojih sredstava osigurava 15.000,00 kn za isplatu subvencija za usijavanje travnjaka, te 40.000,00 kn za isplatu subvencija za osjemenjivanje krava i krmača. Osim gradskih sredstava, i Karlovačka županija osigurava 15.000,00 kn za isplatu subvencija poljoprivrednicima.

Na ***podskupini 383 Kazne, penali i naknade štete*** planirano je 10.000,00 kn za isplate naknada šteta kod elementarnih nepogoda.

- U okviru ***Aktivnosti Poticanje razvoja turizma***, na ***skupini 38 Ostali rashodi***, planirano je 58.000,00 kn tekućih donacija Turističkoj zajednici Grada Slunja.

- U okviru ***Aktivnosti Razvojna agencija Karlovačke županije***, planiramo 59.430,00 kn subvencija za redovan rad Razvojne agencije Karlovačke županije.

- ***Kapitalnim projektom Rastoke – turistički atraktivna destinacija***, na podskupini 421 Građevinski objekti planiramo sredstva za izradu projektne dokumentacije akcentne rasvjete u Rastokama. Dio sredstava za tu namjenu planiramo osigurati iz donacija Turističke zajednice Grada Slunja.

**Glava 03. Odsjek za razvoj, upravljanje imovinom i imovinsko-pravne poslove**

**Program 1009 Redovna djelatnost Odsjeka za razvoj, upravljanje**

 **imovinom i imovinsko-pravne poslove**

- U okviru ***Aktivnosti Stručno, administrativno i tehničko osoblje*** planirana su sredstva za plaće i materijalna prava 2 zaposlena djelatnika.

- ***Kapitalni projekt Vodene tajne Slunja*** je višenamjenski razvojni projekt vrijednosti cca 23.000.000,00 kn, koji Grad, ukoliko prođe na natječaju, planira realizirati sa partnerima Turističkom zajednicom Grada Slunja i Javnom ustanovom Natura Viva i to tijekom 2018. i 2019. godine. Za prihvatljive troškove projekta moguće je sufinanciranje sa 85 % potrebnih sredstava, dok razliku trebaju osigurati Grad i njegovi partneri.

Projektom su obuhvaćena velika kapitalna ulaganja – izgradnja mosta preko Korane u Rastokama sa šetnicama, izgradnja i opremanje Info centra u Rastokama, rekonstrukcija mosta Sv. Ivana, uspostava Internet točke – hot spota u Rastokama, ulaganja u istraživačku stanicu Javne ustanove Natura Viva, uređenje postojećih šetnica u Rastokama, postavljanje interpretacijskih alata, komunalne opreme, promociju i niz drugih aktivnosti.

Za 2018. godinu planirano je ukupno 10.032.876,88 kn za ovaj projekt. Na ***podskupini 323 Rashodi za usluge*** planirana su sredstva za izmještanje spoja na odvodnju javnog sanitarnog čvora u Rastokama (cca 145.600,00 kn), izradu izvedbenog rješenja za sustav interpretacijskih alata (cca 29.000,00 kn), pripremu materijala i tekstova za interpretacijske ploče (cca 42.000,00 kn), usluge ovlaštenog inženjera koji će pratiti građevinske projekte (cca 95.000,00 kn), troškove konzultanata na praćenju i provedbi projekta (cca 143.750,00 kn), te sredstva za izradu table i naljepnica sa oznakama EU vidljivosti (cca 17.000,00 kn).

Na ***podskupini 368 Pomoći temeljem prijenosa EU sredstava*** planiraju se sredstva na ime pomoći partneru u projektu - Javnoj ustanovi Natura Viva, u iznosu 1.217.676,88 kn, i to za izradu projektne dokumentacije i samo uređenje njihove istražne stanice, uređenje sanitarnog čvora za istražnu stanicu, izradu Akcijskog plana upravljanja posjetiteljima, definiranje edukativno-prezentacijskih materijala za posjetitelje, te edukacije djelatnika i dionika lokalne razine.

Na ***podskupini 381 Tekuće donacije*** planirano je 64.100,00 kn pomoći partneru u projektu – Turističkoj zajednici Grada Slunja, na ime aktivnosti vezano za promociju projekta.

Na ***podskupini 382 Kapitalne donacije*** planirane su kapitalne pomoći Turističkoj zajednici Grada Slunja u iznosu 337.500,00 kn na ime izrade i postavljanja sjenica, te izrade multimedijalnog interpretacijskog panoa.

Na ***podskupini 421 Građevinski objekti*** planirana su sredstva za izgradnju Info centra (cca 4.910.000,00 kn), izgradnju mosta preko Korane i šetnica (cca 2.975.000,00 kn), te izradu projektne dokumentacije za HOT SPOT (cca 56.250,00 kn).

**Glava 04. Odsjek za društvene djelatnosti**

**Program 1010 Redovna djelatnost Odsjeka za društvene djelatnosti**

- U okviru ***Aktivnosti Stručno, administrativno i tehničko osoblje*** planirana su sredstva plaća i materijalnih prava zaposlene djelatnice.

**Program 1011 Socijalna i humanitarna skrb**

**-** U okviru ***Aktivnosti Socijalni program – obitelj i djeca***, Grad osigurava sredstva pomoći za troškove prehrane učenika Osnovne škole Slunj (4.600,00 kn), sufinanciranje prijevoza učenika Osnovne škole Slunj (20.000,00 kn), sufinanciranje prijevoza učenika srednjih škola (55.000,00 kn), troškove maturalnog putovanja i škole u prirodi učenika Osnovne škole Slunj i Srednje škole Slunj (7.000,00 kn), sredstva novčanih pomoći za novorođeno dijete (60.000,00 kn), te sredstva za smještaj djece sa teškoćama u razvoju u specijalizirane predškolske ustanove (25.000,00 kn).

- U okviru ***Aktivnosti Socijalni program – stanovanje***, osigurana su sredstva za subvenciju troškova stanovanja (50.000,00 kn), te sredstva pomoći za nabavku ogrijeva (100.000,00 kn). Napominjemo da sredstva za nabavku ogrijeva osigurava Karlovačka županija.

- U okviru ***Aktivnosti Pomoć stanovništvu koje nije obuhvaćeno redovnim socijalnim programom*** osiguravamo sredstva za isplatu jednokratnih novčanih pomoći (50.000,00 kn) i naknadu pogrebnih troškova (12.000,00 kn).

- U okviru ***Aktivnosti Humanitarna djelatnost Crvenog križa Slunj*** planiramo 226.000,00 kn pomoći Crvenom križu Slunj i to 199.000,00 kn za plaću ravnateljice i administrativnog referenta, 3.000,00 za pripremu i odgovor na katastrofe, 3.000,00 kn za dobrovoljno darivanje krvi, 3.000,00 kn za troškove obilježavanja Svetog Nikole u župi Slunj, te 18.000,00 kn za usluge računovodstvenog servisa.

- U okviru ***Aktivnosti Dnevni boravak i pomoć u kući starijim osobama***, planiramo 72.000,00 kn pomoći Crvenom križu Slunj za provođenje programa Ministarstva socijalne politike i mladih „Pomoć u kući starijim osobama“, 10.000,00 kn na ime partnerstva u programu „Rekreativni kutak“, te 10.000,00 kn na ime partnerstva u programu „Zaželi“.

**Program 1012 Školstvo**

- U okviru ***Aktivnosti Naknade učenicima i studentima*** planiramo sredstva za stipendije u iznosu 42.000,00 kn, čime su osigurana sredstva za isplatu ugovorenih stipendija, te sredstva za 2 nove studentske i 2 nove učeničke stipendije koje će se ugovoriti 2018. godine.

- U okviru ***Aktivnosti*** ***Donacije Osnovnoj školi Slunj,*** planirano je 5.000,00 kn za sufinanciranje tiska školskog lista, te 1.000,00 kn za projekt „Školski ruksak“.

- U okviru ***Aktivnosti Donacije Srednjoj školi Slunj*** planirano je 5.000,00 kn za sufinanciranje troškova organizacije maturalne večere, te 5.000,00 kn za doradu postojećih solarnih automobila.

**Program 1013 Potrebe u kulturi**

**-** U okviru ***Aktivnosti Dani Grada Slunja***, planiraju se sredstva za troškove manifestacije Dani Grada Slunja 2018. godine. Planirano je 2.000,00 kn za troškove izrade plakata i pozivnica (podskupina 323), te 38.000,00 kn za troškove nabavke majica, vijenaca za polaganje, smještaja gostiju iz Italije, reprezentacije i ostale troškove organizacije (podskupina 329). Dio spomenutih troškova financira se iz donacija pravnih i fizičkih osoba koje planiramo u iznosu 5.000,00 kn.

- U okviru ***Aktivnosti Dan sjećanja na progonstvo***, na ***podskupini 323 Rashodi za usluge*** planirano je 2.000,00 kn za tiskarske usluge, dok je na ***podskupini 329*** ***Ostali nespomenuti rashodi poslovanja*** planirano 17.000,00 kn za nabavku vijenaca, lampiona, svečani domjenak i slično.

- ***Kapitalnim projektom Očuvanje spomeničke baštine,*** na ***podskupini 451 Dodatna ulaganja na građevinskim objektima*** planiraju se sredstva za nastavak radova na sanaciji Starog grada Slunja u iznosu 910.000,00 kn, a izvor financiranja su pomoći Ministarstva kulture, spomenička renta, te pomoći iz županijskog proračuna.

Na podskupini 451 planirano je i 600.000,00 kn za izradu studijsko-projektne dokumentacije Starog grada Slunja. Izradu dokumentacije prijavljena je na natječaj Ministarstva regionalnog razvoja i fondova EU i Razvojne agencije Karlovačke županije koji dodjeljuju sredstva iz ESI fondova, i gdje je moguće sufinanciranje sa 90% potrebnih sredstava. Iz tog razloga sredstva za studijsko-projektnu dokumentaciju Starog grada planiraju se iz 2 izvora: 540.000,00 kn planiramo iz sredstava pomoći iz Europske unije, a 60.000,00 kn iz spomeničke rente.

Na ***podskupini 323 Rashodi za usluge, izvor viškovi prihoda iz prethodnih godina***, planiramo 125.000,00 kn za izradu konzervatorske studije Trga Zrinskih i Frankopana.

**Program 1014 Javne potrebe u športu**

- U okviru ***Aktivnosti Zajednica športskih udruga Grada Slunja***, predviđeno je 450.000,00 kn za redovan rad Zajednice i klubova članica. Raspored sredstava po klubovima biti će utvrđen Programom javnih potreba u športu Grada Slunja za 2018. godinu.

**Program 1015 Protupožarna i civilna zaštita, javni red i sigurnost**

**-** U okviru ***Aktivnosti Tekuće donacije za redovnu djelatnost vatrogasnih društava***, na ***podskupini 381 Tekuće donacije*** predviđena su sredstva za rad DVD-a Slunj – 540.000,00 kn.

- U sklopu ***Aktivnosti Razvoj civilne zaštite***, na ***podskupini 323 Rashodi za usluge*** planirano je 30.000,00 kn za izradu Procjene rizika i Plana djelovanja vezano za sustav civilne zaštite. ***Na podskupini 381 Tekuće donacije*** planirana su sredstva za tekuće donacije Hrvatskoj gorskoj službi spašavanja, Stanica Karlovac – 20.000,00 kn.

- U okviru ***Aktivnosti Javni red i sigurnost*** predviđena su sredstva za aktivnosti Vijeća za prevenciju.

- ***Kapitalnim projektom Opremanje vatrogasnog društva*** planirano je 20.000,00 kn kapitalnih pomoći DVD-u Slunj na ime sufinanciranja nabavke vatrogasne opreme.

**Program 1016 Ostale javne potrebe**

- U sklopu ***Aktivnosti Radio Slunj***, planiramo 220.000,00 kn na ime subvencioniranja emitiranja programa Radio Slunja.

- U sklopu ***Aktivnosti Donacije udrugama građana***, na ***podskupini 323 Rashodi za usluge*** osiguravamo 15.200,00 kn za pokriće troškova zakupa zgrade MORH-a.

Na ***podskupini 381 Tekuće donacije*** osigurana su sredstva za rad udruga građana u iznosu 83.000,00 kn. Sredstva se planiraju dodijeliti temeljem javnog poziva i odabira najboljih programskih aktivnosti pojedinih udruga.

**Proračunski korisnik 27556 Dječji vrtić Slunj**

**Program 1017 Predškolski odgoj**

Kroz Program Predškolski odgoj iskazan je cjelokupni financijski plan Dječjeg vrtića u iznosu 6.433.741,28 kn. Grad Slunj za rad Dječjeg vrtića osigurava ukupno 2.234.504,43 kn. i to za aktivnost Odgojno, administrativno i tehničko osoblje 1.848.000,00 kn iz općih prihoda, te za kapitalni projekt Energetska obnova dječjeg vrtića 386.504,43 kn iz viškova prihoda.

- U sklopu ***Aktivnosti Odgojno, administrativno i tehničko osoblje***, pod izvorom opći prihodi i primici, na ***podskupini 311 do*** ***321***, Grad osigurava sredstva za plaće i materijalna prava zaposlenih djelatnika. Osim sredstava za plaće i materijalna prava, Grad osigurava još 22.000,00 kn za nabavku lož ulja (podskupina 322), te 5.000,00 kn za računalne usluge (podskupina 323).

Rashodi koje Dječji vrtić financira iz prihoda što ih sam naplati iznose 813.778,50 kn, te su iskazani pod izvorima opći prihodi Dječjeg vrtića Slunj, vlastiti prihodi Dječjeg vrtića Slunj, viškovi iz prethodnih godina Dječji vrtić, te pomoći iz proračuna za Dječji vrtić Slunj. Iz općih prihoda Dječjeg vrtića Slunj najveća sredstva se izdvajaju za materijal i energiju (podskupina 322), odnosno za materijal i namirnice (cca 240.000,00 kn), energiju (cca 108.000,00 kn), te na didaktički, likovni, uredski i ostali materijal, te sredstva za čišćenje i održavanje (cca 128.000,00 kn). Na ***podskupini 323 Rashodi za usluge*** veće troškove imaju za usluge tekućeg i investicijskog održavanja (cca 45.000,00 kn) i komunalne usluge (cca 33.000,00 kn).

Iz ***vlastitih prihoda***, Dječji vrtić prvenstveno podmiruje troškove plaća zaposlene djelatnice koja radi na programu poludnevnog boravka (podskupine 311 i 313), te nešto rashoda za materijal, energiju i usluge.

Iz vlastitih ***viškova prihoda iz prethodnih godina*** Dječji vrtić planira nabavku didaktičkog, likovnog, uredskog i ostalog materijala.

***Pomoći iz proračuna*** Dječji vrtić Slunj planira ostvariti od Općine Cetingrad s osnova sufinanciranja smještaja djece s područja njihove Općine u vrtiću Slunj (cca 20.000,00 kn), te od Ministarstva znanosti, obrazovanja i sporta za program predškolskog obrazovanja Dječjeg vrtića Slunj (cca 4.640,00 kn). Sredstva Općine Cetingrad planiraju se utrošiti za plaće, a sredstva Ministarstva za nabavu didaktike.

- U okviru ***Aktivnosti Područno odjeljenje dječjeg vrtića u Rakovici*** planirana su sredstva za rad područnog odjeljenja vrtića u Rakovici, pri čemu su sva potrebna sredstva osigurana kroz sufinanciranje roditelja za uslugu smještaja djece u područnom odjeljenju vrtića u Rakovici (216.000,00 kn), te kroz pomoći Općine Rakovica (605.400,00 kn).

- U sklopu ***Kapitalnog projekta Rekonstrukcija i dogradnja Dječjeg vrtića sa opremanjem,*** planirana su sredstva u iznosu 1.794.726,88 kn za radove na rekonstrukciji, dogradnji i opremanju unutarnjeg i vanjskog prostora te dječjeg igrališta novom opremom. Dječji vrtić je ovaj projekt kandidirao na fondove Europske unije, te su svi troškovi iskazani pod izvorom Sredstva pomoći iz Europske unije za Dječji vrtić Slunj***.***

- ***Kapitalnim projektom Energetska obnova Dječjeg vrtića*** planirana su sredstva u iznosu 1.155.835,90 kn za zamjenu stolarije, ugradnju rekuperatora i ugradnju solarnih kolektora. Projekt je odobren za financiranje iz fondova Europske unije, ali obzirom da financiranje nije 100%-tno iz europskih sredstava, kao izvore financiranja imamo i preneseni višak Dječjeg vrtića Slunj (50.200,00 kn), te gradska sredstva (386.504,43 kn – izvor viškovi prihoda iz prethodnih godina).

**Proračunski korisnik 27564 Pučko otvoreno učilište Slunj**

**Program 1019 Redovna djelatnost Pučkog otvorenog učilišta Slunj**

Kroz Program Redovna djelatnost Pučkog otvorenog učilišta Slunj iskazan je cjelokupni financijski plan Pučkog otvorenog učilišta Slunj u iznosu 477.050,00 kn. Grad Slunj je za rad Pučkog otvorenog učilišta osigurao 370.000,00 kn i to kroz izvore financiranja opći prihodi i primici i tekuće pomoći iz državnog proračuna. Pučko iz svojih sredstava osigurava 107.050,00 kn.

- U sklopu ***Aktivnosti Stručno, administrativno i tehničko osoblje***, na ***podskupini 311 do*** ***321***, planirana su sredstva za troškove plaće i materijalnih prava ravnatelja (koji se planira zaposliti) i djelatnice koja radi na administrativno-računovodstvenim poslovima. Napominjem da za plaću i materijalna prava djelatnice Grad osigurava 50% potrebnih sredstava kroz izvor opći prihodi i primici, a drugih 50% osigurava Zajednica športskih udruga Grada Slunja što je iskazano kroz izvor Donacije za Pučko otvoreno učilište Slunj.

Na ***podskupini 322 Rashodi za materijal i energiju*** Grad osigurava 10.000,00 kn za nabavku lož ulja, te 3.000,00 kn za nabavku sitnog inventara i materijala za održavanje.

Na ***podskupini 323 Rashodi za usluge*** Grad osigurava sredstva za tekuće i investicijsko održavanje poslovnog prostora i opreme (cca 12.000,00 kn), promidžbene usluge (cca 6.000,00 kn), intelektualne usluge (cca 6.000,00 kn), računalne usluge (cca 6.000,00 kn), te sredstva za uslugu čišćenja poslovnog prostora (cca 7.500,00 kn).

Iz vlastitih prihoda koje naplaćuje Pučko otvoreno učilište financiraju se materijalni troškovi kao što su telefon, uredski materijal, računalne usluge, reprezentacija, bankarske usluge i slično.

- U okviru ***Aktivnosti Dani Grada Slunja***, kroz ***izvor opći prihodi i primici, na podskupini 323 Rashodi za usluge*** Grad osigurava sredstva za troškove promidžbe (1.000,00 kn), sredstva za najam razglasa (15.000,00 kn), troškove glazbenih izvođača (60.000,00 kn), te troškove redarske službe (12.500,00 kn). Na ***podskupini 329 Ostali nespomenuti rashodi*** Grad osigurava 2.000,00 kn za troškove reprezentacije.

Grad, kroz ***izvor tekuće pomoći iz državnog proračuna, na podskupini 329***, osigurava i 10.000,00 kn za naknadu koja se plaća ZAMP za izvođenje glazbenih djela.

Iz vlastitih prihoda Pučko otvoreno učilište osigurava još 1.000,00 kn za ovu manifestaciju.

- U okviru ***Aktivnosti Slunjske mažoretkinje***, Grad kroz ***izvor opći prihodi i primici*** osigurava 17.000,00 kn za naknadu voditeljici mažoretkinja, 1.000,00 kn za reprezentaciju, te 1.000,00 kn za članarinu.

- Za ***Aktivnost Izložbe i izdavaštvo***  Grad osigurava 3.000,00 kn. Sredstva su planirana za troškove postavljanja izložbi.

- Za ***Aktivnost Dječji maskenbal*** Grad osigurava 2.500,00 kn.

- U okviru ***Aktivnosti Fotofestival „Slovin Slunj“*** predviđena su sredstva za troškove organizacije spomenutog fotofestivala. Grad osigurava 5.000,00 kn za grafičke i tiskarske usluge, troškove reprezentacije i intelektualne usluge, dok Pučko osigurava 500,00 kn.

- U okviru ***Aktivnosti Glazbeno-scenski događaji*** planirana su sredstva za organizaciju nekoliko glazbeno-poetskih večeri, gdje Grad osigurava 10.000,00 kn, a Pučko učilište 4.000,00 kn.

- Kroz ***Aktivnost Kazališne predstave*** planirana su sredstva za troškove gostovanja hrvatskih kazališta sa predstavama, gdje Grad osigurava 15.000,00 kn, a Pučko učilište 5.000,00 kn.

**Proračunski korisnik 42627 Knjižnica i čitaonica Slunj**

**Program 1018 Redovna djelatnost Knjižnice i čitaonice Slunj**

Kroz Program Redovna djelatnost Knjižnice i čitaonice Slunj iskazan je cjelokupni financijski plan Knjižnice i čitaonice Slunj u iznosu 184.250,00 kn. Grad Slunj je za rad Knjižnice osigurao 154.250,00 kn i to kroz izvore financiranja opći prihodi i primici i tekuće pomoći iz državnog proračuna. Knjižnica i čitaonica na prihodovnoj strani očekuje ostvariti 30.000,00 kn od Ministarstva kulture za nabavku knjiga, te 10.010,00 kn od članarina i kamata na depozite po viđenju. Sredstva Ministarstva kulture planiraju se za nabavku knjiga, dok se iznos od 10.010,00 kn planira iskoristiti za pokriće stvorenih manjkova Knjižnice u prethodnim godinama.

- U sklopu ***Aktivnosti Stručno, administrativno i tehničko osoblje,*** na ***podskupini 311 do*** ***321*** Grad osigurava sredstva za troškove plaća i materijalnih prava 1 zaposlenog djelatnika.

Na ***podskupini 322 Rashodi za materijal i energiju*** Grad osigurava 2.000,00 kn za uredski materijal i sitni inventar. Na ***podskupini 323 Rashodi za usluge*** Grad osigurava sredstva za naknadu v.d. ravnatelju (cca46.500,00 kn), komunalne usluge (cca 3.000,00 kn), usluge promidžbe i informiranja (cca 3.800,00 kn).

- U sklopu ***Aktivnosti Kulturna događanja***, planira se 3.150,00 kn za obilježavanje Dana dječje knjige i Mjeseca knjige.

- ***Kapitalnim projektom Opremanje knjižnice*** na ***podskupini 424*** ***Knjige, umjetnička djela i ostale izložbene vrijednosti*** planirano je ukupno 42.500,00 kn za nabavku novih knjiga. Sredstva osigurava Ministarstvo kulture (30.000,00 kn) i Grad Slunj (12.500,00).

**Glava 05. Odsjek za komunalno gospodarstvo, prostorno uređenje,**

 **zaštitu okoliša i stanovanje**

**Program 1020 Redovna djelatnost Odsjeka za komunalno gospodarstvo,**

 **prostorno uređenje, zaštitu okoliša i stanovanje**

- U sklopu ***Aktivnosti Stručno, administrativno i tehničko osoblje,*** pod ***izvorom opći prihodi i primici,*** na ***podskupini 311 do 323***, planirana su sredstva za plaće i materijalna prava 3 zaposlena djelatnika.

Na ***podskupini 324 Naknade troškova osobama izvan radnog odnosa*** planirana se sredstva za prijevozne troškove osoba koje su na stručnom osposobljavanju – 7.500,00 kn.

Pod ***izvorom viškovi prihoda iz prethodnih godina*** planirano je 12.000,00 kn za troškove obveznih doprinosa koji se plaćaju za osobe na stručnom osposobljavanju.

Pod ***izvorom Tekuće pomoći od izvanproračunskih korisnika***, planirana su sredstva za plaće i prijevozne troškove zaposlenih na programu javnih radova. Sredstva za spomenute troškove osigurava Hrvatski zavod za zapošljavanje.

- ***Kapitalnim projektom Opremanje Odsjeka za komunalno gospodarstvo*** planirano je 3.000,00 kn za nabavku sitnog inventara odnosno opreme za održavanje javnih površina koju bi koristili zaposleni na javnim radovima.

**Program 1021 Održavanje komunalne infrastrukture**

U sklopu Programa Održavanja komunalne infrastrukture planirane su uobičajene aktivnosti čišćenja javnih površina, održavanja javnih površina, održavanja gradskih ulica i nerazvrstanih cesta, održavanja sustava javne rasvjete, održavanja groblja te odvodnje atmosferskih voda. Točan pregled aktivnosti koje se planiraju poduzeti i potrebna financijska sredstva biti će utvrđeni Programom održavanja komunalne infrastrukture Grada Slunja za 2018. godinu.

- U sklopu ***Aktivnosti čišćenje javnih površina*** na ***podskupini 322*** ***Rashodi za materijal i energiju*** planirana su sredstva za troškove goriva za zimsku službu, a na ***podskupini 323*** ***Rashodi za usluge*** planirana su sredstva za redovno čišćenje grada, zimsku službu čišćenja snijega i sanaciju divljih deponija.

- U sklopu ***Aktivnosti održavanje javnih površina***, na ***podskupini 322 Rashodi za materijal i energiju*** planirana su sredstva za troškove goriva i potrošnog materijala za održavanje javnih površina. Na ***podskupini 323 Rashodi za usluge*** planirana su sredstva za troškove usluga održavanja javnih površina (uređenje javnih površina, sadnja cvijeća, košnja, orezivanje stabala i živica itd. ), najma kemijskih WC-a tijekom turističke sezone, hvatanja i zbrinjavanja napuštenih životinja te uklanjanja uginulih životinja s javnih površina, itd.

- U sklopu ***Aktivnosti Održavanje gradskih ulica i nerazvrstanih cesta***, planirana su sredstva za tekuće i investicijsko održavanje nerazvrstanih cesta, tekuće i investicijsko održavanje mostova, prometnu signalizaciju, te izradu elaborata za nerazvrstane ceste. Kao jedan od izvora financiranja imamo i viškove prihode iz prethodnih godina odnosno komunalnu naknadu koja je naplaćena 2017. godine za vojni poligon a koja neće biti u cijelosti utrošena u 2017. godini.

- U sklopu ***Aktivnosti Održavanja sustava javne rasvjete*** na ***podskupini 322 Rashodi za materijal i energiju*** planirano je 600.000,00 kn za troškove električne energije za javnu rasvjetu, a na ***podskupini 323 Rashodi za usluge*** planirano je 150.000,00 kn za redovno održavanje javne rasvjete.

- U sklopu ***Aktivnosti Održavanje groblja***, na ***podskupini 322 Rashodi za materijal i energiju i 323 Rashodi za usluge*** planirana su sredstva za nabavku materijala i troškove usluga održavanja mrtvačnica i groblja (305.000,00 kn), a na ***podskupini 329 Ostali nespomenuti rashodi poslovanja*** planirano je 18.000,00 kn za troškove legalizacije mrtvačnica (naknada za zadržavanje nezakonito izgrađene zgrade u prostoru, vodni doprinos).

Kao jedan od izvora financiranja ovdje se pojavljuju i donacije obzirom da projekt održavanja i uređenja groblja Cvitović planiramo prijaviti na natječaj LAG-a Frankopan, te ukoliko prođemo na natječaju očekujemo sredstva u iznosu od oko 115.000,00 kn.

- U sklopu ***Aktivnosti Odvodnja atmosferskih voda*** planirana su sredstva za čišćenje slivnika.

**Program 1022 Izgradnja komunalne infrastrukture**

**-** U sklopu ***Kapitalnog projekta Izgradnja vodoopskrbnog sustava***, na podskupini ***386 Kapitalne pomoći,*** planirane su kapitalne pomoći Komunalcu za vodovodu iznosu 548.500,00 kn. Kroz pomoći planiramo osigurati sredstva za sufinanciranje završetka radova na izgradnji vodoopskrbnog cjevovoda naselja Cvitović i sanacije vodoopskrbne mreže Veljun (cca 131.500,00 kn), te sredstva za sufinanciranje izgradnje vodoopskrbnog cjevovoda Donji Kremen – Gornja Glina (cca 269.000,00 kn), vodoopskrbnog cjevovoda do uređaja za pročišćavanje otpadnih voda (cca 40.000,00 kn) i vodoopskrbnog cjevovoda u Taborištu (cca 60.000,00 kn). Napominjem da su to projekti gdje se očekuje sufinanciranje Hrvatskih voda sa 90% potrebnih sredstava kroz direktne doznake Komunalcu, dok Grad kroz navedene iznose osigurava preostalih 10%.

Uz to, Grad u 100%-tnom iznosu osigurava sredstva za izradu projektne dokumentacije za rekonstrukciju cjevovoda od vodocrpilišta do rezervoara Melnica (cca 30.000,00 kn) i projektne dokumentacije vodoopskrbe zone Male privrede (cca 18.000,00 kn).

- U sklopu ***Kapitalnog projekta Izgradnja sustava kanalizacije*** planirane su kapitalne pomoći Komunalcu za izgradnju kanalizacije u ukupnom iznosu 625.000,00 kn. Planirana su sredstva za sufinanciranje završetka izgradnje odvodnje za Koransku, Šenoinu i Cindrićevu ulicu te izgradnje odvodnje dijela sliva C do CS4 u Rastokama (cca 52.000,00 kn), kao i sredstva za sufinanciranje početka izgradnje Uređaja za pročišćavanje otpadnih voda (cca 350.000,00 kn). To su projekti u kojima bi Hrvatske vode trebale učestvovati sa 90% potrebnih sredstava kroz direktne doznake Komunalcu, dok Grad osigurava preostalih 10% potrebnih sredstava.

Grad planira i 30.000,00 kn za dovršetak izrade studije izvodljivosti razvoja vodno-komunalne infrastrukture aglomeracije Slunj, pri čemu napominjemo da je to svega 15% potrebnih sredstava, dok preostalih 85% osiguravaju Hrvatske vode.

Osim toga, Grad u 100%-tnom iznosu osigurava 10.000,00 kn za pravne usluge na projektu izgradnje kanalizacije za Koransku, Šenoinu i Cindrićevu ulicu, 49.000,00 kn za izradu projektne dokumentacije stanice za prihvat sadržaja septičkih jama, 50.000,00 kn za nastavak izrade projektne dokumentacije odvodnje sliva D, 34.0000,00 kn za nastavak izrade projektne dokumentacije rekonstrukcije odvodnje sliva B vezano za rekonstrukciju državne ceste D1, 30.000,00 kn za izradu glavne ocjene prihvatljivosti zahvata za ekološku mrežu sliva D, te 20.000,00 kn za izradu projektne dokumentacije odvodnje zone Male privrede.

- U okviru ***Kapitalnog projekta Uređenje groblja i pratećih objekata*** planirano je 5.000,00 kn za ishođenje građevinske dozvole za izgradnju parkirališta uz Katoličko groblje u Slunju.

- ***Kapitalni projekt Izgradnja cestovne mreže*** planiran je u ukupnom iznosu 2.325.000,00 kn. Na ***podskupini 323 Rashodi za usluge*** planirano je 30.000,00 kn za izradu geodetskih elaborata u svrhu uknjižbe nerazvrstanih cesta u vlasništvu grada Slunja.

Na ***podskupini 411 Materijalna imovina-prirodna bogatstva, izvor višak prihoda iz prethodnih godina,*** planiramo 80.000,00 kn za otkup zemljišta za potrebe nastavka Ulice knezova Blagajskih.

Na ***podskupini 451 Dodatna ulaganja na građevinskim objektima*** planiramo ukupno 2.215.000,00. Planirana su sredstva za završetak izrade projektne dokumentacije Ulice Ivana Trnskog (cca 2.000,00 kn), sredstva za izradu projektne dokumentacije nogostupa uz županijsku cestu od D1 prema Katoličkom groblju u Slunju (cca 38.000,00 kn), sredstva za izradu projektne dokumentacije modernizacije Ulice Jurja Belkovića (cca 20.000,00 kn), te sredstva za radove na modernizaciji Stare ceste (cca 1.050.000,00 kn) i modernizaciji Ulice I Poljski put (cca 1.105.000,00 kn). Modernizaciju Stare ceste planiramo prvenstveno financijski zatvoriti prenesenim viškovima prihoda koji će sadržavati neutrošenu komunalnu naknadu iz 2017. godine. Što se tiče modernizacije Ulice I Poljski put, nju planiramo kandidirati Ministarstvu regionalnog razvoja i fondova Europske unije, gdje očekujemo da bi nam oni mogli osigurati cca 800.000,00 kn, a Grad bi ostatak u iznosu 305.000,00 kn osigurao iz prihoda od komunalnog i vodnog doprinosa, sufinanciranja za ceste, kapitalnih pomoći iz županijskog proračuna i viškova prihoda.

- ***Kapitalnim projektom Uređenje gradskog kupališta*** planira se 220.000,00 kn za nastavak izrade projektne dokumentacije uređenja gradskog kupališta.

**- *Kapitalni projekt Rekonstrukcija Mrežničke ulice*** kandidirali smo na strukturne fondove Europske unije, te njegova realizacija ovisi o tome hoće li biti prihvaćen za financiranje.Na ***podskupini 323 Rashodi za usluge*** planiramo 125.000,00 kn za usluge konzultanata koji će raditi na pripremi i praćenju projekta, a na ***podskupini 421 Građevinski objekti*** planirano je 1.500.000,00 kn za same radove na modernizaciji Mrežničke ulice.

- ***Kapitalnim projektom*** ***Modernizacija javne rasvjete*** planiramo 400.000,00 kn za radove na rekonstrukciji javne rasvjete na užem gradskom području. Za ovaj projekt očekujemo sufinanciranje Fonda za zaštitu okoliša i energetsku učinkovitost sa 300.000,00 kn, dok bi Grad iz vlastitih sredstava treba osigurati 100.000,00 kn.

Grad iz vlastitih sredstava planira i 200.000,00 kn za izradu projektne dokumentacije javne rasvjete na nogostupima uz državnu cestu D1.

- ***Kapitalnim projektom Potporni zid i prateći radovi na uređenju dijela gradskog igrališta Slunj*** planira se 450.000,00 za izgradnju potpornog zida kod objekta DVD-a Slunj i uređenje tribina gradskog igrališta u centru grada. Sredstva za realizaciju ovog projekta osiguravamo kroz viškove prihoda, odnosno neutrošenu komunalnu naknadu iz 2017. godine.

**Program 1023 Prostorno uređenje**

- U okviru ***Kapitalnog projekta Izrada prostornih planova i studija*** planiramo 370.000,00 kn za izmjene Prostornog plana Grada Slunja. Projekt je kandidiran na natječaj za dodjelu bespovratnih europskih sredstava, te tu očekujemo europska sredstva u iznosu 318.500,00 kn, dok bi Grad iz svojih sredstava osigurao 51.500,00 kn.

**Program 1024 Zaštita okoliša**

- U okviru ***Aktivnosti Centar za gospodarenje otpadom Karlovačke županije*** planiraju se sredstva pomoći za redovan rad Centra za gospodarenje otpadom Karlovačke županije d.o.o.

- U okviru ***Aktivnosti Gospodarenje otpadom*** planirano je 20.000,00 kn za revidiranje plana gospodarenja otpadom zbog usklađenja sa Planom gospodarenja otpadom RH.

- ***Kapitalnim projektom Nabavka kontejnera i kanti za smeće*** planiramo kapitalne pomoći komunalnom društvu Lipa d.o.o. za nabavku potrebne komunalne opreme za selektivno prikupljanje otpada (200.000,00 kn) i za nabavku opreme i računalne aplikacije za elektronsku evidenciju odvoza komunalnog otpada (250.000,00 kn). Ovaj projekt se planira kandidirati na natječaj Fonda za zaštitu okoliša i energetsku učinkovitost, gdje očekujemo njihovo sufinanciranje sa 80% potrebnih sredstava.

- ***Kapitalnim projektom Uređenje odlagališta smeća Pavlovac*** planiramo 6.400.000,00 kn za izradu projektne dokumentacije i izgradnju nove kazete za odlaganje komunalnog otpada na odlagalištu smeća Pavlovac. Ovdje očekujemo sufinanciranje Fonda za zaštitu okoliša i energetsku učinkovitost sa 90% potrebnih sredstava.

- ***Kapitalnim projektom Izgradnja reciklažnog dvorišta*** planiramo 72.000,00 kn za izradu projektne dokumentacije reciklažnog dvorišta. Od Fonda za zaštitu okoliša i energetsku učinkovitost očekujemo sufinanciranje sa 40.000,00 kn.

**Program 1025 Gospodarenje stambenim i poslovnim prostorima u vlasništvu Grada**

**-** U sklopu ***Aktivnosti Pričuva i drugi troškovi gradskih stanova*** planirana su sredstva prvenstveno za troškove pričuve gradskih stanova.

- Kroz ***Aktivnost Održavanje poslovnih prostora u vlasništvu Grada***, planirana su sredstva za troškove električne energije, vode i održavanja poslovnih prostora koji su u vlasništvu Grada ili su mu dati na korištenje.

**- *Kapitalnim projektom Ulaganja u gradske stanove*** predviđeno je 515.000,00 kn za kapitalna ulaganja u gradske stanove. Sredstva su osigurana iz prihoda od prodaje nefinancijske imovine, odnosno prihoda ostvarenih od otkupa stanova sa stanarskim pravom iz prijašnjih godina koja očekujemo prenijeti kroz viškove prihoda (oko 465.000,00 kn), te očekivanih prihoda od otkupa u 2018. godini (oko 50.000,00 kn).

**- *Tekućim projektom Legalizacija poslovnih i stambenih objekata u vlasništvu Grada*** planira se 35.000,00 kn za troškove legalizacije poslovnih i stambenih objekata u vlasništvu Grada.

**Program 1026 Ostale potrebe komunalnog gospodarstva**

- U sklopu ***Aktivnosti Osiguranje kvalitetne vode za piće*** osiguravamo sredstva za sufinanciranje 50% cijene prijevoza vode građanima na područjima gdje nema vodovodne mreže.

- ***Kapitalnim projektom Opremanje komunalnog društva Lipa d.o.o. Slunj*** planiramo 792.000,00 kn pomoći komunalnom društvu Lipa d.o.o. za nabavku kamiona auto-podizača za prijevoz komunalnog otpada u velikim spremnicima, pri čemu sva potrebna sredstva osigurava Fond za zaštitu okoliša i energetsku učinkovitost.

Grad iz svojih sredstava osigurava 100.000,00 kn pomoći Lipi d.o.o. za izradu projektne dokumentacije izgradnje poslovne zgrade Lipe d.o.o.

 Voditeljica Odsjeka za proračun i financije:

 Marija Vukošić, dipl. oec., v.r.